ddrg/super_eurlex huggingface dataset:
Euroopa Liidu Teataja L 037 , 07/02/1987 Lk 0030 - 0030

Soomekeelne eriväljaanne: Peatükk 11 Köide 11 Lk 0375

Rootsikeelne eriväljaanne: Peatükk 11 Köide 11 Lk 0375



Nõukogu otsus, 26. jaanuar 1987, millega kiidetakse ühenduse nimel heaks veregrupi määramise reaktiivide vahetamise Euroopa leping (87/68/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 28, võttes arvesse komisjoni ettepanekut ning arvestades, et: veregrupi määramise reaktiivide vahetamise Euroopa lepingu artikli 5 lõikes 1 sätestatakse, et lepinguosalised võtavad kõik vajalikud meetmed, et vabastada teiste lepinguosaliste poolt nende kasutusse antud veregrupi määramise reaktiivid kõikidest imporditollimaksudest; kõik autonoomsed või kokkuleppelised kõrvalekalded ühisest tollitariifistikust kuuluvad ühenduse ainukompetentsi; lepingu lisaprotokolli jõustumine, mis võimaldab Euroopa Majandusühendusel saada selle lepingu osaliseks, võimaldab ühendusel kasutada oma pädevust antud küsimuses; lepingus sätestatud erandid on ühenduse tollimaksudest vabastamise eeskirjadega juba tehtud; ühendus peab seepärast saama käesoleva lepingu osaliseks, ON VASTU VÕTNUD JÄRGMISE OTSUSE: Artikkel 1 Euroopa Majandusühendus kiidab heaks veregrupi määramise reaktiivide vahetamise Euroopa lepingu. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. Brüssel, 26. jaanuar 1987 Nõukogu nimel eesistuja L. Tindemans --------------------------------------------------
Euroopa Liidu Teataja L 057 , 27/02/1987 Lk 0057 - 0057

Soomekeelne eriväljaanne: Peatükk 15 Köide 7 Lk 0210

Rootsikeelne eriväljaanne: Peatükk 15 Köide 7 Lk 0210



Komisjoni otsus, 13. veebruar 1987, millega muudetakse süsivesinike merrelaskmisest tuleneva saaste jälgimise ja vähendamise nõuandekomitee loomist käsitlevat otsust 80/686/EMÜ (87/144/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: otsusega 80/686/EMÜ [1] lõi komisjon süsivesinike merrelaskmisest tuleneva saaste jälgimise ja vähendamise nõuandekomitee; otsusega 85/208/EMÜ [2] laiendas komisjon kõnealuse komitee pädevust ka teistele kahjulikele ainetele; ühenduse tegevuses, mis seondub nafta merrelaskmisest tuleneva saaste jälgimise ja vähendamisega, on saavutatud märkimisväärset edu; oma 16. septembri 1983. aasta resolutsioonis [3] leidis Euroopa Parlament, et rangeid eeskirju tuleks muu hulgas kohaldada komiteede ja ekspertgruppide liikmete suhtes; eespool sätestatud põhjustel tuleks otsust 80/686/EMÜ muuta, ON VASTU VÕTNUD JÄRGMISE OTSUSE: Artikkel 1 Otsust 80/686/EMÜ muudetakse järgmiselt. 1. Artikli 3 lõikes 1 asendatakse fraas "kolm esindajat liikmesriigi kohta" fraasiga "kaks esindajat liikmesriigi kohta". 2. Artikkel 7 asendatakse järgmisega: "Artikkel 7 Vajadusel võib komisjon kutsuda kohtumisel isiklikult osalema ühe või mitu liiget, kes on kõnealuse valdkonnaga eriti hästi kursis." 3. Artikkel 10 jäetakse välja. Brüssel, 13. veebruar 1987 Komisjoni nimel komisjoni liige Stanley Clinton Davis [1] EÜT L 188, 22.7.1980, lk 11. [2] EÜT L 89, 29.3.1985, lk 64. [3] EÜT C 277, 17.10.1983, lk 195. --------------------------------------------------
Euroopa Liidu Teataja L 071 , 14/03/1987 Lk 0029 - 0029



Nõukogu otsus, 9. veebruar 1987, Euroopa ühenduste ning Rootsi Kuningriigi, Šveitsi Konföderatsiooni, Soome Vabariigi, Norra Kuningriigi ja Austria Vabariigi vahelise teadus- ja tehnikaalase koostöö raamkokkuleppe sõlmimise kohta (87/177/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa ühenduste ning Rootsi Kuningriigi, [2] Šveitsi Konföderatsiooni, [3] Soome Vabariigi, [4] Norra Kuningriigi [5] ja Austria Vabariigi [6] vahelised teadus- ja tehnikaalase koostöö raamkokkulepped sõlmiti vastavalt 13. jaanuaril 1986, 8. jaanuaril 1986, 29. aprillil 1986, 27. juunil 1986 ja 15. juulil 1986; nimetatud raamkokkulepped tuleks kinnitada, ON VASTU VÕTNUD JÄRGMISE OTSUSE: Artikkel 1 Euroopa ühenduste ning Rootsi Kuningriigi, Šveitsi Konföderatsiooni, Soome Vabariigi, Norra Kuningriigi ja Austria Vabariigi vahelised teadus- ja tehnikaalase koostöö raamkokkulepped kiidetakse ühenduse nimel heaks. Artikkel 2 Nõukogu eesistuja esitab Euroopa Majandusühenduse nimel kõnealuse raamkokkuleppe artikliga 13 ettenähtud teate. [7] Brüssel, 9. veebruar 1987 Nõukogu nimel eesistuja M. Eyskens [1] EÜT C 7, 12.1.1987. [2] EÜT L 313, 22.11.1985, lk 1. [3] EÜT L 313, 22.11.1985, lk 5. [4] EÜT L 78, 24.3.1986, lk 23. [5] EÜT L 78, 24.3.1986, lk 26. [6] EÜT L 216, 5.8.1986, lk 7. [7] Nõukogu peasekretariaat avaldab kokkulepete jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 071 , 14/03/1987 Lk 0036 - 0036



Komisjoni otsus, 9. märts 1987, mis käsitleb Euroopa ühenduste ja Rootsi Kuningriigi, Šveitsi Konföderatsiooni, Soome Vabariigi, Norra Kuningriigi ja Austria Vabariigi vaheliste teadus- ja tehnikaalase koostöö raamkokkulepete lõplikku kinnitamist Euroopa Aatomienergiaühenduse nimel (87/183/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, ning arvestades, et: Euroopa ühenduste ja Rootsi Kuningriigi, [1] Šveitsi Konföderatsiooni, [2] Soome Vabariigi, [3] Norra Kuningriigi [4] ning Austria Vabariigi [5] vahelised teadus- ja tehnikaalase koostöö raamkokkulepped kirjutati alla vastavalt 13. jaanuaril 1986, 8. jaanuaril 1986, 29. aprillil 1986, 27. juunil 1986 ja 15. juulil 1986, nõukogu kiitis oma 9. veebruari 1987. aasta otsusega kõnealused raamkokkulepped heaks, et komisjon saaks selle lõplikult kinnitada Euroopa Aatomienergiaühenduse nimel, raamkokkulepped tuleks lõplikult kinnitada Euroopa Aatomienergiaühenduse nimel, ON VASTU VÕTNUD JÄRGMISE OTSUSE: Artikkel 1 Käesolevaga kinnitatakse Euroopa Aatomienergiaühenduse nimel lõplikult Euroopa ühenduste ja Rootsi Kuningriigi, Šveitsi Konföderatsiooni, Soome Vabariigi, Norra Kuningriigi ja Austria Vabariigi vahelised teadus- ja tehnikaalase koostöö raamkokkulepped. Artikkel 2 Komisjoni president esitab Euroopa Aatomienergiaühenduse nimel lepingute artikliga 13 ettenähtud teate. Brüssel, 9. märts 1987 Komisjoni nimel asepresident Karl-Heinz Narjes [1] EÜT L 313, 22.11.1985, lk 1. [2] EÜT L 313, 22.11.1985, lk 5. [3] EÜT L 78, 24.3.1986, lk 23. [4] EÜT L 78, 24.3.1986, lk 26. [5] EÜT L 216, 5.8.1986, lk 7. --------------------------------------------------
Euroopa Liidu Teataja L 198 , 20/07/1987 Lk 0001 - 0002

Soomekeelne eriväljaanne: Peatükk 11 Köide 12 Lk 0003

Rootsikeelne eriväljaanne: Peatükk 11 Köide 12 Lk 0003



Nõukogu otsus, 7. aprill 1987, rahvusvahelise kaupade kirjeldamise ja kodeerimise harmoneeritud süsteemi konventsiooni ja selle muutmisprotokolli sõlmimise kohta (87/369/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 28, 113 ja 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: tollikoostöö nõukogu võttis oma 1983. aasta juunikuu plenaaristungil vastu rahvusvahelise kaupade kirjeldamise ja kodeerimise harmoneeritud süsteemi konventsiooni; kõnealuse konventsiooni eesmärk on hõlbustada rahvusvahelist kaubavahetust ja selle kaubavahetuse kohta peetava statistika kogumist, võrdlemist ja analüüsi; kõnealune konventsioon on ette nähtud asendama tollitariifide ja statistikanomenklatuuri rahvusvahelise alusena Brüsselis 15. detsembril 1950 sõlmitud nomenklatuurikonventsiooni, mida kasutatakse hetkel alusena ühise tollitariifistiku ja NIMEXE jaoks; kõnealusele konventsioonile kirjutati ühenduse nimel alla 10. juunil 1985, eeldusel et see kiidetakse heaks; kõnealuse konventsiooni muutmisprotokolli võttis tollikoostöö nõukogu vastu 24. juunil 1986; on soovitatav, et protokolli vastuvõtmisdokument võetakse hoiule samal ajal kui rahvusvahelise harmoneeritud süsteemi konventsiooni vastuvõtmisdokument; ühenduse ettepanek on kohaldada harmoneeritud süsteemi alates 1. jaanuarist 1988; ühendusele on eriti tähtis liituda selle konventsiooniga koos kõige tähtsamate rahvusvahelise kaubavahetusega seotud riikidega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks 14. juunil 1983 Brüsselis sõlmitud rahvusvaheline kaupade kirjeldamise ja kodeerimise harmoneeritud süsteemi konventsioon ja selle 24. juunil 1986 Brüsselis sõlmitud muutmisprotokoll. Konventsiooni ja selle muutmisprotokolli tekst on lisatud käesolevale otsusele. Artikkel 2 Käesolev otsus ei piira ühenduse seisukohta harmoneeritud süsteemil põhinevate tariifisoodustuste ülevaadatud graafikute vastuvõtmist käsitlevates läbirääkimistes. Neid läbirääkimisi jätkatakse eesmärgiga tagada erapooletus tariifigraafikute ülevõtmisel, järgides täpselt GATTiga kokkulepitud konkreetseid juhiseid. Artikkel 3 Nõukogu eesistuja on volitatud määrama isiku, kellel on ühenduse nimel õigus vastuvõtmisdokumendid hoiule võtta. [3] Luxembourg, 7. aprill 1987 Nõukogu nimel eesistuja Ph. Maystadt [1] EÜT C 120, 4.5.1984, lk 2. [2] EÜT C 300, 12.11.1984, lk 53. [3] Nõukogu peasekretariaat avaldab konventsiooni ja selle muudatusprotokolli jõustumise kuupäeva Euroopa Ühenduste Teatajas. --------------------------------------------------
Nõukogu otsus,

28. aprill 1987,

Euroopa Majandusühenduse ning Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise kaubavahetuse formaalsuste lihtsustamist käsitleva konventsiooni sõlmimise kohta

(87/267/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 113,

võttes arvesse komisjoni soovitust

ning arvestades, et:

konventsiooni sõlmimine Austria, Soome, Islandi, Norra, Rootsi ja Šveitsiga eesmärgiga kehtestada ühenduse ja nende riikide vahelise ning kõnealuste riikide omavahelise kaubanduse jaoks ühtne haldusdokument, mis asendaks praeguseid deklaratsioone, peab võimaldama nimetatud kaubavahetuses täidetavate formaalsuste kergendamist ja lihtsustamist; seetõttu on asjakohane selline konventsioon sõlmida;

käesolev konventsioon kuulub ühenduse liikmesriikide ministrite, Euroopa Vabakaubanduse Assotsiatsiooni ja komisjoni poolt 9. aprillil 1984. aastal Luxembourgis vastu võetud ühisdeklaratsiooni (millega väljendati oma poliitilist soovi laiendada koostööd ühenduse ja kõnealuste riikide vahel "eesmärgiga luua dünaamiline Euroopa majandusruum, milles need riigid kasu saaksid") järelmeetmete kohaldamisalasse,

ON VASTU VÕTNUD JÄRGMISE OTSUSE:

Artikkel 1

Euroopa Majandusühenduse ning Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vaheline kaubavahetuse formaalsuste lihtsustamist käsitlev konventsioon kiidetakse ühenduse nimel heaks.

Konventsiooni tekst on lisatud käesolevale otsusele.

Artikkel 2

Ühendust esindab konventsiooni artiklis 10 ettenähtud ühiskomitees komisjon, keda abistavad liikmesriikide esindajad.

Artikkel 3

Nõukogu eesistuja võtab hoiule konventsiooni artikliga 17 ettenähtud dokumendid [1].

Luxembourg, 28. aprill 1987

Nõukogu nimel

eesistuja

P. De Keersmaeker

[1] Nõukogu peasekretariaat avaldab konventsiooni jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 226 , 13/08/1987 Lk 0001 - 0001



Nõukogu otsus, 15. juuni 1987, Euroopa Ühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri käsitleva konventsiooni sõlmimise kohta (87/415/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: konventsiooni sõlmimine Austria, Soome, Islandi, Norra, Rootsi ja Šveitsiga eesmärgiga võtta nimetatud riikide ja ühenduse vahelises ning nimetatud riikide vahelises kaubavahetuses kasutusele ühistransiidiprotseduur peab võimaldama kaubaveo lihtsustamist antud kontekstis; konventsiooni vastuvõtmine on seetõttu asjakohane; see konventsioon kuulub Luxembourgis 9. aprillil 1984. aastal ühenduse liikmesriikide ministrite, Euroopa Vabakaubanduse Assotsiatsiooni (EFTA) ja komisjoni poolt vastu võetud ühisdeklaratsiooni järelmeetmete raamesse, millega väljendatakse poliitilist tahet laiendada koostööd ühenduse ja nende riikide vahel, loomaks dünaamilist Euroopa majandusruumi nimetatud riikide hüvanguks, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel sõlmitud konventsiooni ühise transiidiprotseduuri kohta. Konventsiooni tekst lisatakse käesolevale otsusele. Artikkel 2 Ühendust esindab konventsiooni artiklis 14 ettenähtud ühiskomitees komisjon, keda abistavad liikmesriikide esindajad. Artikkel 3 Nõukogu eesistujal on õigus anda hoiule käesoleva konventsiooni artiklis 22 sätestatud vastuvõtmisdokument. Luxembourg, 15. juuni 1987 Nõukogu nimel eesistuja P. De Keersmaeker --------------------------------------------------
Euroopa Liidu Teataja L 297 , 21/10/1987 Lk 0028 - 0028

Soomekeelne eriväljaanne: Peatükk 11 Köide 13 Lk 0063

Rootsikeelne eriväljaanne: Peatükk 11 Köide 13 Lk 0063



Nõukogu otsus, 28. september 1987, Euroopa Majandusühenduse ja Liibanoni Vabariigi koostöölepingu lisaprotokolli sõlmimise kohta (87/513/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi nõusolekut [1] ning arvestades et: tuleks kiita heaks Brüsselis 3. mail 1977. aastal allakirjutatud Euroopa Majandusühenduse ja Liibanoni Vabariigi vahelise koostööleping [2] lisaprotokoll, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Liibanoni Vabariigi vahelise koostöölepingu lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 5 ettenähtud teatise [3]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 28. september 1987 Nõukogu nimel eesistuja B. Haarder [1] 16. septembril 1987 antud nõusolek (Euroopa Ühenduste Teatajas seni avaldamata). [2] EÜT L 267, 27.9.1978, lk 2. [3] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 297 , 21/10/1987 Lk 0035 - 0035

Soomekeelne eriväljaanne: Peatükk 11 Köide 13 Lk 0070

Rootsikeelne eriväljaanne: Peatükk 11 Köide 13 Lk 0070



Nõukogu otsus, 28. september 1987, mis käsitleb Euroopa Majandusühenduse ja Tuneesia Vabariigi vahelise koostöölepingu lisaprotokolli sõlmimist (87/514/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, [1] võttes arvesse Euroopa Parlamendi nõusolekut [2] ning arvestades, et tuleks heaks kiita Euroopa Majandusühenduse ja Tuneesia Vabariigi vahelise koostöölepingu [3] lisaprotokoll, mis allkirjastati Tunises 25. aprillil 1976, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Tuneesia Vabariigi vahelise koostöölepingu lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli [4] artikliga 8 ettenähtud teate. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 28. september 1987 Nõukogu nimel eesistuja B. Haarder [1] EÜT C 104, 21.4.1987, lk 23. [2] Nõusolek on antud 16. septembril 1987 (Euroopa Ühenduste Teatajas seni avaldamata). [3] EÜT L 265, 27.9.1978, lk 2. [4] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 297 , 21/10/1987 Lk 0001 - 0001

Soomekeelne eriväljaanne: Peatükk 11 Köide 13 Lk 0036

Rootsikeelne eriväljaanne: Peatükk 11 Köide 13 Lk 0036



Nõukogu otsus 87/510/EMÜ, 28. september 1987, Euroopa Majandusühenduse ja Alžeeria Demokraatliku Rahvavabariigi koostöölepingu lisaprotokolli sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, [1] võttes arvesse Euroopa Parlamendi nõusolekut [2] ning arvestades et: tuleks kiita heaks Alžiiris 26. aprillil 1976. aastal allakirjutatud Euroopa Majandusühenduse ja Alžeeria Demokraatliku Rahvavabariigi vahelise koostöölepingu [3] lisaprotokoll, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Alžeeria Demokraatliku Rahvavabariigi vahelise koostöölepingu lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 6 ettenähtud teatise [4]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 28. september 1987 Nõukogu nimel eesistuja B. Haarder [1] EÜT C 97, 10.4.1987, lk 2. [2] 16. septembril 1987 antud nõusolek (Euroopa Ühendeuste Teatajas seni avaldamata). [3] EÜT L 263, 27.9.1978, lk 2. [4] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 297 , 21/10/1987 Lk 0010 - 0010

Soomekeelne eriväljaanne: Peatükk 11 Köide 13 Lk 0045

Rootsikeelne eriväljaanne: Peatükk 11 Köide 13 Lk 0045



Nõukogu otsus 87/511/EMÜ, 28. september 1987, Euroopa Majandusühenduse ja Egiptuse Araabia Vabariigi koostöölepingu lisaprotokolli sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, [1] võttes arvesse Euroopa Parlamendi nõusolekut [2] ning arvestades et: tuleks kiita heaks Brüsselis 18. jaanuaril 1977. aastal allakirjutatud Euroopa Majandusühenduse ja Egiptuse Araabia Vabariigi vahelise koostöölepingu [3] lisaprotokoll, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Egiptuse Araabia Vabariigi vahelise koostöölepingu lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 8 ettenähtud teatise [4]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 28. september 1987 Nõukogu nimel eesistuja B. Haarder [1] EÜT C 104, 21.4.1987, lk 1. [2] 16. septembril 1987 antud nõusolek (Euroopa Ühenduste Teatajas seni avaldamata). [3] EÜT L 266, 27.9.1978, lk 2. [4] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 297 , 21/10/1987 Lk 0018 - 0018

Soomekeelne eriväljaanne: Peatükk 11 Köide 13 Lk 0053

Rootsikeelne eriväljaanne: Peatükk 11 Köide 13 Lk 0053



Nõukogu otsus 87/512/EMÜ, 28. september 1987, Euroopa Majandusühenduse ja Jordaania Hašimiidi Kuningriigi koostöölepingu lisaprotokolli sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, [1] võttes arvesse Euroopa Parlamendi nõusolekut [2] ning arvestades et: tuleks kiita heaks Brüsselis 18. jaanuaril 1977. aastal allakirjutatud Euroopa Majandusühenduse ja Jordaania Hašimiidi Kuningriigi vahelise koostöölepingu [3] lisaprotokoll, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Jordaania Hašimiidi Kuningriigi vahelise koostöölepingu lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 6 ettenähtud teatise [4]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 28. september 1987 Nõukogu nimel eesistuja B. Haarder [1] EÜT C 97, 10.4.1987, lk 9. [2] 16. septembril 1987 antud nõusolek (Euroopa Ühenduste Teatajas seni avaldamata). [3] EÜT L 268, 27.9.1978, lk 2. [4] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 338 , 28/11/1987 Lk 0037 - 0037

Soomekeelne eriväljaanne: Peatükk 6 Köide 2 Lk 0172

Rootsikeelne eriväljaanne: Peatükk 6 Köide 2 Lk 0172



Komisjoni otsus, 17. november 1987, millega muudetakse 26. mai 1987. aasta otsust 87/305/EMÜ riigihangete avamise nõuandekomitee moodustamise kohta (87/560/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: komisjon moodustas oma otsusega 87/305/EMÜ [1] riigihangete avamise nõuandekomitee, mille ülesanne on abistada komisjoni riigihangete majanduslikes, tehnilistes, juriidilistes ja sotsiaalsetes aspektides; komitee liikmete arvuks määrati algselt maksimaalselt 24, nagu on sätestatud eespool nimetatud otsuse artiklis 3; algselt määratud liikmete arv ei ole piisav, et võimaldada komiteel oma ülesannet tõhusalt täita, eelkõige hinnata riigihangete sotsiaalset mõõdet, ja seepärast on põhjust liikmete arvu suurendada, ON VASTU VÕTNUD JÄRGMISE OTSUSE: Artikkel 1 "Komitee koosneb maksimaalselt 25 liikmest." Artikkel 2 Käesolev otsus jõustub 17. novembril 1987. Brüssel, 17. november 1987 Komisjoni nimel asepresident Cockfield [1] EÜT L 152, 12.6.1987, lk 32. --------------------------------------------------
Euroopa Liidu Teataja L 062 , 05/03/1987 Lk 0022 - 0022

Soomekeelne eriväljaanne: Peatükk 11 Köide 11 Lk 0395

Rootsikeelne eriväljaanne: Peatükk 11 Köide 11 Lk 0395



Nõukogu otsus, 3. november 1986, Vahemere piirkonna riikide soodustusi, tsitruselisi ja pastatooteid käsitleva kokkuleppe sõlmimise kohta kirjade vahetuse teel Euroopa Majandusühenduse ja Ameerika Ühendriikide vahel (87/149/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: tuleks leida lahendus Ühenduse ja Ühendriikide vahelisele vaidlusele tsitruseliste ja pastatoodete teemal, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Majandusühenduse ja Ameerika Ühendriikide vahel kirjade vahetuse teel sõlmitud kokkuleppe, mis käsitleb Vahemereriikide soodustusi, tsitruselisi ja pastatooteid. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 3. november 1986 Nõukogu nimel eesistuja A. Clark --------------------------------------------------